ai4bharat/Pralekha huggingface dataset:
কেন্দ্রীয়মন্ত্রিসভা
উদ্বৃত্ত জমিকে নগদ অর্থে রূপান্তরিত করার জন্য বিশেষ উদ্দেশ্যসাধক সংস্থা হিসেবে জাতীয় ভূমি নগদীকরণ নিগম স্থাপনের প্রস্তাব কেন্দ্রীয় মন্ত্রিসভায় অনুমোদিত
নতুন দিল্লি, ৯ মার্চ, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা ভারত সরকারের সম্পূর্ণ মালিকানাধীন সংস্থা হিসেবে জাতীয় ভূমি নগদীকরণ নিগম  স্থাপনের প্রস্তাব অনুমোদন করেছে। এই সংস্থায় প্রাথমিক ভাবে অনুমোদিত শেয়ার মূলধনের পরিমাণ পাঁচ হাজার কোটি টাকা এবং আদায়কৃত শেয়ার মূলধনের পরিমাণ দেড়শো কোটি টাকা। এই সংস্থাটি কেন্দ্রীয় রাষ্ট্রায়ত্ত্ব সংস্থা ও অন্য সরকারি সংস্থাগুলির উদ্বৃত্ত জমি-বাড়িকে নগদ অর্থে রূপান্তরিত করবে। ২০২১-২২-এর বাজেট ঘোষণায় এই প্রস্তাবের উল্লেখ করা হয়েছিল।
এর ফলে, অব্যবহৃত এবং স্বল্প ব্যবহৃত গৌণ সম্পদগুলি বেচে সরকারের রাজস্ব সংগ্রহ উল্লেখযোগ্য ভাবে বাড়বে।
বর্তমানে কেন্দ্রীয় রাষ্ট্রায়ত্ত্ব সংস্থাগুলির কাছে জমি ও বাড়ি মিলিয়ে বিপুল পরিমাণ অব্যবহৃত এবং স্বল্প ব্যবহৃত গৌণ সম্পদ রয়েছে। যে সব কেন্দ্রীয় রাষ্ট্রায়ত্ত্ব সংস্থার বিলগ্নিকরণ হচ্ছে বা যেগুলি বন্ধ করে দেওয়া হচ্ছে, সেগুলির উদ্বৃত্ত জমি ও গৌণ সম্পদ বিক্রি করা হলে তাদের মূল্যের অনেকটাই পাওয়া যাবে। জাতীয় ভূমি নগদীকরণ নিগম এই সব সম্পদকে অর্থে রূপান্তরিত করতে সাহায্য করবে। এরফলে, অব্যবহৃত ও স্বল্প ব্যবহৃত সম্পদগুলির সদ্ব্যবহার যেমন হবে, তেমনি তা বেসরকারি বিনিয়োগকে আকর্ষণ করবে এবং এরফলে নতুন অর্থনৈতিক কর্মকান্ডের পথ প্রশস্ত হবে, স্থানীয় অর্থনীতি চাঙ্গা হবে এবং অর্থনৈতিক ও সামাজিক পরিকাঠামোয় আর্থিক সম্পদের সৃষ্টি হবে।
জাতীয় ভূমি নগদীকরণ নিগম কেন্দ্রীয় রাষ্ট্রায়ত্ত্ব সংস্থাগুলির উদ্বৃত্ত জমি ও বাড়ি নিজের এক্তিয়ারে এনে সেগুলি নগদ অর্থে রূপান্তরের উদ্যোগ নেবে। এরফলে, যে কেন্দ্রীয় রাষ্ট্রায়ত্ত্ব সংস্থাগুলি বন্ধ করে দেওয়ার জন্য চিহ্নিত করা হয়েছে, সেগুলির প্রক্রিয়ায় গতি আসবে। একই সঙ্গে, যে সব কেন্দ্রীয় রাষ্ট্রায়ত্ত্ব সংস্থা বিলগ্নিকরণের জন্য চিহ্নিত করা হয়েছে, তাদের কৌশলগত বিলগ্নিকরণ প্রক্রিয়া আরও মসৃণ হবে। জাতীয় ভূমি নগদীকরণ নিগম বন্ধ হতে চলা এবং বিলগ্নিকরণের জন্য নির্দিষ্ট সরকারি সংস্থাগুলিকে তাদের উদ্বৃত্ত গৌণ সম্পদ চিহ্নিতকরণে সাহায্য করবে এবং সেগুলি যাতে পেশাদারি পদ্ধতিতে সুদক্ষ ভাবে সর্বাধিক মূল্যে অর্থে রূপান্তরিত করা যায়, তার পরামর্শ দেবে।
এই নিগম যাতে সম্পূর্ণ পেশাদারি দক্ষতায় পরিচালিত হয়, সেজন্য এর পরিচালন পর্ষদে পদস্থ কেন্দ্রীয় সরকারি আধিকারিকরা এবং বিশিষ্ট বিশেষজ্ঞরা থাকবেন। চেয়ারম্যান এবং নিগমের অসরকারি নির্দেশকদের নিয়োগ করা হবে মেধা ভিত্তিক নির্বাচন প্রক্রিয়ার মাধ্যমে।
সম্পত্তিকে নগদ অর্থে রূপান্তরিত করার জন্য বিশেষ দক্ষতা ও জ্ঞানের প্রয়োজন হয়। এজন্য রিয়েল এস্টেট বাজার সম্পর্কিত গবেষণা, আইনি জ্ঞান, সঠিক মূল্যায়ণের সক্ষমতা, উপযুক্ত পরিকল্পনা, বিনিয়োগ, জমি ব্যবস্থাপনা প্রভৃতি বিষয়ে সুগভীর জ্ঞান থাকা আবশ্যক। সেজন্য এই নিগমে বেসরকারি ক্ষেত্র থেকেও পেশাদারদের নিয়োগ করা হবে। এখানে পূর্ণ সময়ের কর্মীর সংখ্যা যথাসম্ভব কম রাখা হবে। এদের সরাসরি চুক্তির ভিত্তিতে খোলা বাজার থেকে নিয়োগ করা হবে। বেসরকারি ক্ষেত্র থেকে অভিজ্ঞতাসম্পন্ন পেশাদার নিয়োগের সম্পূর্ণ স্বাধীনতা দেওয়া হবে নিগমের পরিচালন পর্ষদকে।
অর্থমন্ত্রকের সরকারি সংস্থা দপ্তরের আওতায় এবং পরিচালনাধীনে এই নিগম গড়ে তোলা হবে।
CG/SD/AS/
(
কৃষিমন্ত্রক
ভারতীয় কৃষি গবেষণা পর্ষদের অন্তর্গত ইজ্জত নগরের ভারতীয় পশু গবেষণা সংস্হার ‘মেক ইন ইন্ডিয়া’ কর্মসূচির আওতায় তৈরি দুটি রোগ নির্ণায়ক সামগ্রীর সেটের সূচনা
নয়াদিল্লি, ১৬ অক্টোবর, ২০১৯
ভারতীয় কৃষি গবেষণা পর্ষদের অন্তর্গত ইজ্জত নগরের ভারতীয় পশু গবেষণা সংস্হার ‘মেক ইন ইন্ডিয়া’ কর্মসূচির আওতায় তৈরি ‘ব্লুটাং স্যান্ডুইজ ইলসা’ এবং ‘জাপানী এনসেফেলাইটিস এলজিএম এলসা’ শীর্ষক দুটি রোগ নির্ণায়ক সামগ্রীর সেটের সূচনা করেছেন কেন্দ্রীয় পশুপালন ও খামার দপ্তরের সচিব শ্রী অতুল চর্তুবেদী। দিল্লীর কৃষি ভবণে গতকাল এক অনুষ্ঠানে এই দুই রোগ নির্ণায়ক কিটের সূচনা করেন তিনি। মূলত শুয়োর সহ গবাদি পশু থেকে ছড়ানো রোগ প্রতিরোধে এই দুই কিট বিশেষভাবে কাজে লাগবে। দেশীয় প্রযুক্তিতে তৈরি করা হয়েছে এই সামগ্রীগুলি। এতে একদিকে যেমন বিদেশ থেকে এ ধরণের কিট আমদানীতে খরচ কমবে, তেমনই এই ধরণের সামগ্রী রপ্তানী করে বৈদেশিক অর্থ উপার্জন সম্ভব হবে। দপ্তরের সচিব শ্রী অতুল চর্তুবেদী বলেন, প্রতি বছর গবাদি পশু থেকে ছড়ানো রোগে বহু শিশুর মৃত্যু হয়। এই ধরণের রোগ নির্ণায়ক সামগ্রী তৈরি করার ফলে এ ধরণের রোগ প্রতিরোধ করা সম্ভব হবে। বর্তমানে আন্তর্জাতিক বাজারে এই দুই কিটের মূল্য ৫২ হাজার টাকা। কিন্তু দেশীয় প্রযুক্তিতে তৈরি হওয়ার ফল কৃষকরা এখন ন্যূনতম ৫ হাজার টাকায় এই কিট কিনতে পারবেন। এতে সমগ্র কৃষক সমাজ উপকৃত হবে বলে মত প্রকাশ করেছেন।
CG/SS/NS
(Visitor Counter : 46
স্বাস্থ্যওপরিবারকল্যাণমন্ত্রক
গত ২৪ ঘণ্টায় ২১.২৩ লক্ষ নমুনা পরীক্ষা করে ভারত আবারও নতুন রেকর্ড তৈরী করেছে
পর পর ৫ দিন ২০ লক্ষের বেশি নমুনা পরীক্ষা করা হয়েছে
৩৬ দিন পর নতুন সংক্রমণের পরিমাণ সর্বনিম্ন-২.৪ লক্ষ
দৈনিক সংক্রমণের হার কমে দাঁড়িয়েছে ১১.৩৪ শতাংশ
নয়াদিল্লী, ২৩ মে, ২০২১
ভারতে গত ২৪ ঘণ্টায় ২১,২৩,৭৮২টি নমুনা পরীক্ষা হয়েছে। একদিনে সর্বোচ্চ নমুনা পরীক্ষা করে দেশ এক নজির সৃষ্টি করেছে। পর পর ৫ দিন ২০ লক্ষের ওপর নমুনা পরীক্ষা করা হয়েছে। ২০২০র জানুয়ারি থেকে এ পর্যন্ত ভারতে নমুনা পরীক্ষা করার ক্ষমতা বেড়েছে। দৈনিক ২৫ লক্ষ নমুনা পরীক্ষা এখন করা সম্ভব। অন্যদিকে দৈনিক সংক্রমণের হার কমে দাঁড়িয়েছে ১১.৩৪ শতাংশে।
পর পর ৭ দিন নতুন করে দৈনিক সংক্রমণ ৩ লক্ষের কম হচ্ছে। ১৭ এপ্রিল নতুন সংক্রমণ হয়েছিল ২.৩৪ লক্ষ। গত ২৪ ঘণ্টায় নতুন সংক্রমণ হয়েছে ২ লক্ষ ৪০ হাজার ৮৪২। পর পর ৯ দিন আরোগ্য লাভের সংখ্যা নতুন করে সংক্রমিতের চাইতে বেশি হয়েছে। গত ২৪ ঘণ্টায় ৩,৫৫,১০২ জন কোভিড মুক্ত হয়েছেন। ভারতে আজ পর্যন্ত মোট ২,৩৪,২৫,৪৬৭ জন সুস্থ হয়ে উঠেছেন। জাতীয় কোভিড মুক্তির হার ৮৮.৩ শতাংশ। দেশে এই মুহুর্তে সংক্রমিত চিকিৎসাধীন ২৮,০৫,৩৯৯। এদের মধ্যে ৬৬.৮৮ শতাংশ ৭টি রাজ্যে বাস করেন।
কোভিডের কারণে জাতীয় স্তরে মৃত্যুর হার ১.১৩ শতাংশ। গত ২৪ ঘণ্টায় ৩৭৪১ জন মারা গেছেন। এদের মধ্যে ৭৩.৮৮ শতাংশ ১০টি রাজ্যের বাসিন্দা। নতুন করে মহারাষ্ট্রে ৬৮২ জন, কর্ণাটকে ৪৫১ জন মারা গেছেন।
দেশে এ পর্যন্ত ১৯,৫০,০৪,১৮৪ জন টিকা পেয়েছেন। এদের মধ্যে ৬৬.২৭ শতাংশ ১০টি রাজ্য ও কেন্দ্রশাসিত অঞ্চলে বাস করেন। স্বাস্থ্যকর্মীদের মধ্যে ৯৭,৫২,৯০০ জন টিকার প্রথম ডোজ এবং ৬৭,০০,৬১৪ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৪৯,৫২,৩৪৫ জন প্রথম ডোজ এবং ৮৩,২৬,৫৩৪ জন দ্বিতীয় ডোজ পেয়েছেন। যাঁদের বয়স ১৮-৪৫এর মধ্যে তাদের মধ্যে ৯৯,৯৩,৯০৮জন টিকা পেয়েছেন। যাঁদের বয়স ৪৫-৬০ এর মধ্যে তাঁদের মধ্যে প্রথম ডোজ পেয়েছেন ৬,০৬,৯০,৫৬০ জন। আর দ্বিতীয় ডোজ পেয়েছেন ৯৭,৮৭,২৮৯ জন। যাঁদের বয়স ৬০এর ওপরে তাঁদের মধ্যে ৫,৬৫,৫৫,৫৫৮ জন প্রথম ডোজ এবং ১,৮২,৪৪,৪৭৬ জন দ্বিতীয় ডোজ পেয়েছেন।
CG/CB/NS
(Visitor Counter : 162
প্রতিরক্ষামন্ত্রক
রাশিয়ার ওরেনবার্গে আয়োজিত এসসিও শান্তিপূর্ণ মিশন মহড়া ২০২১এর ষষ্ঠ সংস্করণে ভারতীয় সেনা দলের অংশগ্রহণ
নতুন দিল্লি,১৫ সেপ্টেম্বর, ২০২১
যৌথ সন্ত্রাস দমন মহড়া হল একটি বহুপাক্ষিক শান্তিপূর্ণ অভিযান,যা সাংহাই সহযোগিতা সংস্থার  সদস্য দেশগুলির মধ্যে সামরিক ক্ষেত্রে কূটনীতির অংশ হিসাবে দ্বি-বার্ষিক পরিচালিত হয়ে থাকে।এর অঙ্গ হিসেবে দক্ষিণ পশ্চিম রাশিয়ার ওরেনবার্গ অঞ্চলে আগামী ১৩ থেকে ২৫ সেপ্টেম্বর পর্যন্ত শান্তিপূর্ণ মিশন মহড়া ২০২১এর ষষ্ঠ সংস্করণের আয়োজন করা হয়েছে।এই মহড়ায় ভারতীয় সেনাবাহিনীর একটি দল অংশ নিয়েছে।মহড়ার লক্ষ্যই হল এসসিও সদস্য দেশগুলির মধ্যে ঘনিষ্ঠ সম্পর্ক গড়ে তোলা এবং সামরিক ক্ষেত্রে দক্ষতা বৃদ্ধি করা।
ভারতীয় বিমান বাহিনীর ৩৮ জন কর্মী সহ
সেনাবাহিনীর বিভিন্ন শাখা থেকে ২০০ জন কর্মীর সমন্বয়ে গঠিত একটি দল এই শান্তিপূর্ণ মিশন মহড়া ২০২১এ নিয়েছে।এমনকি এই মহড়ায় আইএল-৭৬ নামে দুটি বিমান অন্তর্ভুক্ত করা হয়েছে।মহড়ায় অংশ নেওয়ার আগে ভারতীয় দলটি দক্ষিণ পশ্চিম কমান্ডের অধীনে প্রশিক্ষণ ও প্রস্তুতি গ্রহণ করে।এই মহড়ায় এসসিও দেশগুলির সশস্ত্র বাহিনীর মধ্যে সর্বোত্তম অনুশীলন ভাগ করে নেওয়া হবে।পাশাপাশি যৌথভাবে সন্ত্রাস দমনের বিষয়ে মহড়া চালানো হবে।তাই এই মহড়া সামরিক ক্ষেত্রে পারস্পরিক বোঝাপড়া ও সন্ত্রাস দমনে বিশ্বব্যাপী সহযোগিতায় এক যুগান্তকারী ঘটনা।
CG/SS
(Visitor Counter : 174
প্রধানমন্ত্রীরদপ্তর
দেশের প্রথম প্রধানমন্ত্রী পণ্ডিত জওহরলাল নেহরুর জন্মদিনে প্রধানমন্ত্রীর শ্রদ্ধার্ঘ
নতুনদিল্লী, ১৪ই নভেম্বর, ২০২০
প্রধানমন্ত্রী শ্রী নরেন্দ্র মোদী দেশের প্রথম প্রধানমন্ত্রী পণ্ডিত জওহরলাল নেহরুর জন্মদিনে তাঁকে শ্রদ্ধা জানিয়েছেন।
প্রধানমন্ত্রী বলেছেন, “দেশের প্রথম প্রধানমন্ত্রী পণ্ডিত জওহরলাল নেহরুর জন্মদিনে আমি বিনম্র চিত্তে তাঁকে শ্রদ্ধা জানাই।“
প্রধানমন্ত্রীরদপ্তর
প্রধানমন্ত্রী আগামীকাল কোউইন গ্লোবাল কনক্লেভে ভাষণ দেবেন
নতুনদিল্লি, ৪ঠা জুলাই, ২০২১
প্রধানমন্ত্রী শ্রী নরেন্দ্র মোদী আগামীকাল, ৫ই জুলাই বেলা ৩টের সময় কোউইন গ্লোবাল কনক্লেভে ভাষণ দেবেন।
প্রধানমন্ত্রীর দপ্তর থেকে এক ট্যুইট বার্তায় জানান হয়েছে, “ শ্রী @narendramodi আগামীকাল ৫ই জুলাই, বেলা ৩টের সময় #CoWINGlobalConclave বক্তব্য রাখবেন। “
CG/CB/
(
স্বরাষ্ট্র মন্ত্রক
কেন্দ্রীয় সশস্ত্র পুলিশ বাহিনীতে কোভিড-১৯ সংক্রান্ত ঘটনা
নয়াদিল্লি, ২০ সেপ্টেম্বর, ২০২০
কেন্দ্রীয় সশস্ত্র পুলিশ বাহিনী বাহিনী-ভিত্তিক কোভিড-১৯ এ আক্রান্তের সংখ্যা, মৃত্যু হার ও সুস্থতার হার গত ১৪ই সেপ্টেম্বর পর্যন্ত নিম্নরূপ :
|
|
বাহিনীর নাম
|
|
কোভিড আক্রান্তের সংখ্যা
|
|
মৃত্যু হার শতাংশের হিসাবে
|
|
সুস্থতার হার শতাংশের হিসাবে
|
|
বিএসএফ
|
|
8934
|
|
0.26
|
|
80.41
|
|
সিআরপিএফ
|
|
9158
|
|
0.39
|
|
84.04
|
|
সিআইএসএস
|
|
5544
|
|
0.43
|
|
75.25
|
|
আইটিবিপি
|
|
3380
|
|
0.21
|
|
69.79
|
|
এসএসবি
|
|
3251
|
|
0.22
|
|
70.77
|
|
এনএসজি
|
|
225
|
|
Nil
|
|
76.44
|
|
এআর
|
|
1746
|
|
0.40
|
|
61.63
কেন্দ্রীয় সশস্ত্র পুলিশ বাহিনীর কর্মীদের কোভিড-১৯ চিকিৎসা, আরোগ্য লাভের ক্ষেত্রে সহায়তা প্রভৃতি বিষয়ে অগ্রাধিকার দিয়ে সরকার বাহিনীর কর্মীদের স্বার্থে পৃথক কোভিড-১৯ হাসপাতাল, কোভিড কেয়ার সেন্টার গড়ে তুলেছে। এছাড়াও, কোভিড-১৯ সংক্রান্ত কর্তব্য পালনের সময় বাহিনীর কোনও কর্মীর কোভিড-১৯ জনিত কারণে মৃত্যু হয় সেক্ষেত্রে সংশ্লিষ্ট কর্মীর পরিবারের নিকট একজনকে মৃত্যুজনিত প্রদেয় সুযোগ-সুবিধাগুলির পাশাপাশি ১৫ লক্ষ টাকা এককালীন অর্থ সহায়তা দেওয়ার সিদ্ধান্ত হয়েছে।
লোকসভায় আজ এক প্রশ্নের জবাবে এই তথ্য দেন স্বরাষ্ট্র প্রতিমন্ত্রী শ্রী নিত্যানন্দ রাই।
CG/BD/SB
(Visitor Counter : 164
ভূ-বিজ্ঞানমন্ত্রক
দক্ষিণ পশ্চিম মৌসুমি বায়ু উত্তর পূর্বাঞ্চলের রাজ্যগুলি এবং পশ্চিমবঙ্গের হিমালয় সন্নিহিত অঞ্চল ও সিকিমের দিকে অগ্রসর হচ্ছে
নতুন দিল্লি, ০৬ জুন, ২০২১
ভারতের মৌসম বিভাগের আবহাওয়ার পূর্বাভাসে আজ জানানো হয়েছে যে, দক্ষিণ পশ্চিম মৌসুমি বায়ু মধ্য আরব সাগর থেকে ক্রমশ মহারাষ্ট্র, কর্ণাটক, তেলেঙ্গানা, তামিলনাড়ু, অন্ধ্রপ্রদেশ এবং মধ্য বঙ্গোপসাগর ও উত্তর-পূর্ব বঙ্গোপসাগরের দিকে অগ্রসর হয়েছে। এরপর তা ভারতের উত্তর-পূর্ব অঞ্চল যেমন, নাগাল্যান্ড, মণিপুর, মিজোরাম, ত্রিপুরা, আসাম, মেঘালয়, অরুণাচল প্রদেশ এবং পশ্চিমবঙ্গ ও সিকিমের হিমালয় অঞ্চলের দিকে ক্রমশ অগ্রসর হচ্ছে।
এর প্রভাবে গত ২৪ ঘন্টায় তিরুমায়াম, ত্রিপুরা, গ্যাংটক, শিরালি, অনন্তপুর, মানকি, ভটকাল সহ বিভিন্ন স্থানে বৃষ্টিপাত হয়েছে।
আগামী কয়েক দিনের আবহাওয়ার পূর্বাভাস এবং সতর্ক বার্তা-
দক্ষিণ পশ্চিম মৌসুমি বায়ু বাতাসকে শক্তিশালী করার কারণে পশ্চিমবঙ্গের হিমালয়ের সন্নিহিত অঞ্চল সহ উত্তর-পূর্বাঞ্চলীয় রাজ্যগুলোতে এবং পার্শ্ববর্তী পূর্ব ভারতের আগামী চার থেকে পাঁচ দিন ভারী বৃষ্টিপাত হবে। অরুণাচল প্রদেশে ৬ ও ৮ তারিখ বিচ্ছিন্নভাবে ভারী বৃষ্টিপাতের সম্ভাবনা রয়েছে। এছাড়া, ৮ ও ৯ জুন আসাম, মেঘালয় এবং পশ্চিমবঙ্গ ও সিকিমের হিমালয় সন্নিহিত অঞ্চল, ৬ ও ৭ জুন ওড়িশা, ৯ ও ১০ জুন গাঙ্গেয় পশ্চিমবঙ্গে বৃষ্টিপাত হবে। আজ আসাম ও মেঘালয় এবং পশ্চিমবঙ্গ ও সিকিমের হিমালয় সন্নিহিত অঞ্চল গুলিতে ভারী থেকে অতি ভারী বৃষ্টির সম্ভাবনা রয়েছে।
CG/ SB
(Visitor Counter : 667
কয়লামন্ত্রক
কোল ইন্ডিয়া ২০২৩-২৪ অর্থবর্ষের মধ্যে ৫০০টি প্রকল্পে ১.২২ লক্ষ কোটি টাকারও বেশি অর্থ বিনিয়োগ করবে
নয়াদিল্লি, ০১ সেপ্টেম্বর, ২০২০
২০২৩-২৪ সালের মধ্যে দেশে ১ বিলিয়ন টন কয়লা উৎপাদনের লক্ষ্যমাত্রা নেওয়া হয়েছে। দেশকে কয়লা উৎপাদন ক্ষেত্রে আত্মনির্ভর করে তোলার উদ্দেশ্যেই এই লক্ষ্য স্থির করা হয়েছে। এই লক্ষ্য পূরণে ন্যাশনাল মিনার কোল ইন্ডিয়া লিমিটেড  ৫০০টি প্রকল্পে ১.২২ লক্ষ কোটি টাকারও বেশি অর্থ বিনিয়োগ করবে। মূলত, কয়লা উত্তোলন, পরিকাঠামো নির্মাণ, খনিজ সম্পদ অনুসন্ধান ইত্যাদি বিষয়ে ৫০০টি প্রকল্প রয়েছে। এই প্রকল্প ক্ষেত্রে ১.২২ লক্ষ কোটি টাকারও বেশি অর্থ বিনিয়োগ করা হবে। সিআইএল আয়োজিত এক সভায় ভিডিও কনফারেন্সের মাধ্যমে একথা জানিয়েছেন কয়লা ও খনি মন্ত্রী শ্রী প্রহ্লাদ যোশী।
বৈঠকে খনিজ সম্পদ উত্তোলন ক্ষেত্রে যুক্ত বিভিন্ন পক্ষের সঙ্গে আলাপ-আলোচনার মাধ্যমে প্রকল্পের উন্নয়নের বিষয় নিয়ে আলোচনা চলে। সংশ্লিষ্ট সকল পক্ষকেই মন্ত্রী জানান, কয়লা উত্তোলন এবং কয়লা নিয়ে ব্যবসা করার ক্ষেত্রে ভারতের অনেক সুযোগ-সুবিধা রয়েছে। ২০২৩-২৪ অর্থবর্ষের মধ্যে একাধিক কোম্পানি ১৪ হাজার ২০০ কোটি টাকা বিনিয়োগ করতে প্রস্তুত। তিনি আরও বলেন, কয়লা উত্তোলন করে তা যথাস্থানে পৌঁছে দেওয়া ও পরিবহণে সুযোগ-সুবিধা বৃদ্ধি করার প্রয়াস চালানো হচ্ছে। সিআইএল – এর প্রস্তাবিত ১.২২ লক্ষ কোটি টাকার মধ্যে ৩২ হাজার ৬৯৬ কোটি টাকা কয়লা উত্তোলন ক্ষেত্রে বিনিয়োগ করা হবে। এছাড়াও, ২৫ হাজার ১১৭ কোটি টাকা খনি পরিকাঠামোগত উন্নয়ন ক্ষেত্রে খরচ করা হবে। পাশাপাশি, ২৯ হাজার ৪৬১ কোটি টাকা প্রকল্প উন্নয়নে, ৩২ হাজার ১৯৯ কোটি টাকা প্রযুক্তিগত ক্ষেত্রে, ১ হাজার ৪৯৫ কোটি টাকা সামাজিক পরিকাঠামোগত উন্নয়নে এবং ১ হাজার ৮৯৩ কোটি টাকা খনিজ সম্পদ অনুসন্ধান ক্ষেত্রে ব্যয় করা হবে।
আগামী কয়েক বছরে কয়লা উৎপাদন বৃদ্ধি এবং বিদেশ থেকে কয়লা আমদানি নির্ভরতা হ্রাস করার উদ্যোগ নেওয়া হয়েছে। এই পরিকল্পনা সফলের জন্য ভারতের খনিজ উন্নয়ন ও পরিচালন দপ্তর ১৫টি গ্রিন ফিল্ড প্রকল্প চিহ্নিত করেছে। এক্ষেত্রে ৩৪ হাজার ৬০০ কোটি টাকা বিনিয়োগ হবে। এর পাশাপাশি, রেলপথের মাধ্যমে কয়লা পরিবহণ, নিজস্ব ওয়াগন তৈরি ইত্যাদি ক্ষেত্রেও একাধিক বিনিয়োগে সম্ভাবনা রয়েছে বলেও শ্রী যোশী জানিয়েছেন। তিনি বলেছেন, কোল ইন্ডিয়া এবং তার সহযোগী অন্যান্য সংস্থার মাধ্যমে একাধিক কর্মসংস্থানের সুযোগ সৃষ্টি হয়েছে। এক্ষেত্রে সহকারী অন্যান্য সংস্থাগুলির গুরুত্বপূর্ণ ভূমিকা রয়েছে। ‘ইজি অফ ডুয়িং বিজনেস’ বা সহজে ব্যবসা করার উন্নতি ক্ষেত্রে সরকার লাগাতার প্রয়াস চালিয়ে যাচ্ছে বলেও মন্তব্য করেছেন শ্রী যোশী। অনুষ্ঠানে কয়লা দপ্তরের সচিব শ্রী অনীল কুমার জৈন এবং সিআইএল – এর সিএমডি শ্রী প্রমোদ আগরওয়াল সহ বিশিষ্ট ব্যক্তিরা উপস্থিত ছিলেন।
(CG/SS/SB
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৮২ কোটি ২৩ লক্ষ ছাড়িয়েছে
১২ থেকে ১৪ বছর বয়সীদের ৭২ লক্ষের বেশি টিকার ডোজ দেওয়া হয়েছে
দেশে সুস্পষ্ট ভাবে করোনায় আক্রান্তের সংখ্যা কমে আজ দাঁড়িয়েছে ২২ হাজার ৪২৭, যা মোট আক্রান্তের ০.০৫ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ৯৩৮
জাতীয় স্তরে সুস্থতার হার বর্তমানে ৯৮.৭৫ শতাংশ
সাপ্তাহিক-ভিত্তিতে আক্রান্তের হার বর্তমানে ০.৩৫ শতাংশ
নতুন দিল্লি, ২৪ মার্চ, ২০২২
দেশে মোট টিকাকরণের সংখ্যা ১৮২ কোটি ২৩ লক্ষ ৩০ হাজার ৩৫৬। ১২ থেকে ১৪ বছর বয়সীদের কোভিড-১৯ টিকাকরণ গত ১৬ মার্চ থেকে শুরু হয়েছে। এখনও পর্যন্ত এই বয়সী শিশুদের ৭২ লক্ষ ১৭ হাজার ১৬৬টি টিকার ডোজ দেওয়া হয়েছে।
আজ সকাল ৭-টা পর্যন্ত পাওয়া প্রাথমিক তথ্যানুযায়ী মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৪,০৩,২৭১
|
|
দ্বিতীয় ডোজ
|
|
৯৯,৯৩,৪৬০
|
|
প্রিকশন ডোজ
|
|
৪৩,৮৮,৪০২
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৪,১২,৪৫৯
|
|
দ্বিতীয় ডোজ
|
|
১,৭৪,৯৪,৬১৩
|
|
প্রিকশন ডোজ
|
|
৬৭,২০,৪৭৩
|
|
১২-১৪ বছর বয়সী
|
|
প্রথম ডোজ
|
|
৭২,১৭,১৬৬
|
|
১৫-১৮ বছর বয়সী
|
|
প্রথম ডোজ
|
|
৫,৬৫,০১,২৪৫
|
|
দ্বিতীয় ডোজ
|
|
৩,৬৩,৭১,১৮৭
|
|
১৮-৪৪ বছর বয়সী
|
|
প্রথম ডোজ
|
|
৫৫,৪০,২২,৬৮৮
|
|
দ্বিতীয় ডোজ
|
|
৪৬,১৪,৫২,৯৪১
|
|
৪৫-৫৯ বছর বয়সী
|
|
প্রথম ডোজ
|
|
২০,২৬,৪৮,১৭৪
|
|
দ্বিতীয় ডোজ
|
|
১৮,৪২,৫৬,০৫১
|
|
৬০ বছরের বেশি বয়সী
|
|
প্রথম ডোজ
|
|
১২,৬৬,৬৭,৭৭৫
|
|
দ্বিতীয় ডোজ
|
|
১১,৪৭,৬৭,৫১০
|
|
প্রিকশন ডোজ
|
|
১,১০,১২,৯৪১
|
|
প্রিকশন ডোজ
|
|
২,২১,২১,৮১৬
|
|
মোট
|
|
১,৮২,২৩,৩০,৩৫৬
দেশে সুস্পষ্ট ভাবে করোনায় আক্রান্তের সংখ্যায় লাগাতার নিম্নমুখী প্রবণতা অব্যাহত রয়েছে। এর ফলে, দেশে আজ সুস্পষ্ট ভাবে কমে দাঁড়িয়েছে ২২ হাজার ৪২৭, যা মোট আক্রান্তের ০.০৫ শতাংশ।
একই ভাবে জাতীয় স্তরে সুস্থতার হার ৯৮.৭৫ শতাংশ।
দেশে গত ২৪ ঘণ্টায় সুস্থ হয়েছেন ২ হাজার ৫৩১ জন। এরফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৪ কোটি ২৪ লক্ষ ৭৫ হাজার ৫৮৮।
দেশে গত ২৪ ঘন্টায় নতুন করে আক্রান্তের সংখ্যা ১ হাজার ৯৩৮।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ৬ লক্ষ ৬১ হাজার ৯৫৪টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৭৮ কোটি ৪৯ লক্ষ ৫২ হাজার ৮০০।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার বর্তমানে ০.৩৫ শতাংশ। একইভাবে, দৈনিক-ভিত্তিতে আক্রান্তের হার ০.২৯ শতাংশ।
(CG/BD/AS/
স্বাস্থ্যওপরিবারকল্যাণমন্ত্রক
ভারত সরকার রাজ্য ও কেন্দ্রশাসিত অঞ্চলগুলিকে এখনও পর্যন্ত বিনামূল্যে ২০ কোটির বেশি টিকার ডোজ সরবরাহ করেছে রাজ্য ও কেন্দ্রশাসিত অঞ্চলগুলির কাছে টিকাকরণের জন্য ১.৮৪ কোটির বেশি টিকার ডোজ মজুত রয়েছে আগামী তিনদিনে রাজ্য ও কেন্দ্রশাসিত অঞ্চলগুলিকে আরও ৫১ লক্ষ টিকার ডোজ সরবরাহ করা হবে
নয়াদিল্লি, ১৬ মে, ২০২১
মহামারী সংক্রমণ প্রতিরোধ ও মোকাবিলায় ভারত সরকারের সুসংবদ্ধ কৌশলের একটি গুরুত্বপূর্ণ অঙ্গ হল টিকাকরণ। দেশব্যাপী টিকাকরণ অভিযানে ভারত সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করে আসছে। এমনকি, টিকার উৎপাদন ও সরবরাহ বাড়াতে একাধিক পদক্ষেপ নেওয়া হয়েছে।
উল্লেখ করা যেতে পারে, কোভিড-১৯ টিকাকরণের সম্প্রসারিত ও ত্বরান্বিত তৃতীয় পর্যায় গত ১ মে থেকে শুরু হয়েছে। এই পর্যায়ে টিকাকরণের কৌশল হিসেবে ভারত সরকার সেন্ট্রাল ড্রাগস ল্যাবরেটরির ছাড়পত্রের ভিত্তিতে টিকা উৎপাদক সংস্থার কাছ থেকে প্রতি মাসে ৫০ শতাংশ টিকা সংগ্রহ করে থাকে। রাজ্য সরকারগুলিকে টিকার এই ডোজ আগের মতোই সম্পূর্ণ বিনামূল্যে সরবরাহ অব্যাহত থাকবে।
কেন্দ্রীয় সরকার এখনও পর্যন্ত মোট সংগৃহীত টিকার মধ্যে ২০ কোটি ২৮ লক্ষ ৯ হাজার ২৫০টি ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করেছে। এই টিকার ডোজের মধ্যে ১৪ মে সন্ধ্যা ৭টা পর্যন্ত অপচয় হওয়া সহ ১৮ কোটি ৪৩ লক্ষ ৬৭ হাজার ৭৭২টি ডোজ মানবদেহে প্রয়োগ করা হয়েছে।
রাজ্য ও কেন্দ্রশাসিত অঞ্চলগুলির কাছে টিকাকরণের জন্য এখনও ১ কোটি ৮৪ লক্ষ ৪১ হাজার ৪৭৮টি টিকার ডোজ রয়েছে। যে সমস্ত রাজ্যে সরবরাহকৃত টিকার তুলনায় বেশি ব্যবহার দেখানো হয়েছে, সেখানে অপচয় হওয়া সহ টিকার ডোজের যে ঘাটতি দেখা গেছে তার কারণ সশস্ত্র বাহিনীকে দেওয়া টিকার হিসাব ধরা হয়নি। এছাড়াও, রাজ্য ও কেন্দ্রশাসিত অঞ্চলগুলিকে আগামী তিনদিনে আরও ৫০ লক্ষ ৯৫ হাজার ৬৪০টি টিকার ডোজ সরবরাহ করা হবে।
CG/BD/DM
(Visitor Counter : 151
প্রধানমন্ত্রীরদপ্তর
প্রধানমন্ত্রীর উগান্ডা সফরকালে ভারত ও উগান্ডার মধ্যে স্বাক্ষরিত সমঝোতাপত্রের তালিকা
নয়াদিল্লি, ২৪ জুলাই ২০১৮
১) প্রতিরক্ষা সহযোগিতা ক্ষেত্রে সমঝোতাপত্র।
২) ডিপ্লোম্যাটিক এবং অফিসিয়াল পাসপোর্টধারীদের ভিসায় ছাড়।
৩) সাংস্কৃতিক আদান-প্রদান সংক্রান্ত সমঝোতাপত্র।
৪) বিভিন্ন সামগ্রীর পরীক্ষাগার সংক্রান্ত সমঝোতাপত্র।
CG/SB…
(Visitor Counter : 42
স্বরাষ্ট্র মন্ত্রক
র্যাপিড অ্যাকশন ফোর্স -এর ২৮ তম প্রতিষ্ঠা দিবসে জওয়ান এবং তাঁদের পরিবারের সদস্যদের শুভেচ্ছা জানালেন কেন্দ্রীয় স্বরাষ্ট্রমন্ত্রী শ্রী অমিত শাহ
নতুন দিল্লি, ০৭ অক্টোবর, ২০২০
কেন্দ্রীয় স্বরাষ্ট্রমন্ত্রী অমিত শাহ্ র্যাপিড অ্যাকশন ফোর্স -এর ২৮ তম প্রতিষ্ঠা দিবসে শুভেচ্ছা জানিয়েছেন। এক ট্যুইট বার্তায় শ্রী শাহ্ বলেছেন, “আরএএফ-এর ২৮ তম প্রতিষ্ঠা দিবসে জওয়ান এবং তাঁদের পরিবারের সদস্যদের শুভেচ্ছা জানাচ্ছি। আইনশৃঙ্খলা সংক্রান্ত সমস্যা মোকাবিলায় আরএএফ-এর জওয়ানরা এক অনন্য নজির সৃষ্টি করেছে। বিভিন্ন মানবিক কর্মকাণ্ড এবং রাষ্ট্রসঙ্ঘের শান্তিরক্ষা মিশনে তাঁদের প্রতিশ্রুতি বার বার ভারতকে গর্বিত করেছে।”
আরএএফ একটি বিশেষ বাহিনী। ১৯৯২ সালে অক্টোবরে আজকের দিনে প্রাথমিকভাবে ১০টি ব্যাটালিয়ন নিয়ে এই বাহিনীর যাত্রা শুরু হয়। পরবর্তী কালে ২০১৮ সালের পয়লা জানুয়ারি এই বাহিনীর সঙ্গে আরও ৫টি ইউনিট যুক্ত করা হয়। দাঙ্গা এবং দাঙ্গার মতো পরিস্থিতি মোকাবিলার জন্য এই বাহিনী প্রতিষ্ঠা করা হয়েছে। এর পাশাপাশি সমাজের সর্বস্তরে মানুষের মধ্যে আস্থা বৃদ্ধি এবং অভ্যন্তরীণ সুরক্ষার কাজে দায়িত্বের সঙ্গে কর্তব্য পালন করে চলেছে এই বাহিনী।
CG/SS/SKD
(
কেন্দ্রীয়মন্ত্রিসভা
চিকিৎসা-শিক্ষা, চিকিৎসা পরিষেবা ও জনস্বাস্হ্য কর্মসূচিগুলির রূপায়ণ প্রক্রিয়াকে আরও জোরদার করতে কেন্দ্রীয় সরকারি ও সরকারি অধিনস্ত সংস্হার বিশেষজ্ঞ চিকিৎসকদের আরও বেশি সংখ্যায় স্হানান্তরের প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ২৭ জুন, ২০১৮
প্রধানমন্ত্রীর শ্রী নরেন্দ্র মোদীর পৌরহিত্যে বুধবারকেন্দ্রীয় মন্ত্রিসভার বৈঠকে চিকিৎসা-শিক্ষা/ চিকিৎসা পরিষেবা/জনস্বাস্হ্য কর্মসূচিগুলি রূপায়ণের মতো কাজকর্মে কেন্দ্রীয় সরকারি ও কেন্দ্রীয় সরকারি অধিনস্ত সংস্হার বিশেষজ্ঞ চিকিৎসকদের আরও বেশি সংখ্যায় স্হানান্তরনে অনুমতি পাওয়া গেছে। উদ্দেশ্য,চিকিৎসা-শিক্ষা, চিকিৎসা প্রদান পরিষেবা ও জনস্বাস্হ্য সম্পর্কিত কর্মসূচিগুলির রূপায়ণ প্রক্রিয়াকে আরও জোরদার করা।
মন্ত্রিসভার এই প্রস্তাবের ফলে কেন্দ্রীয় স্বাস্হ্য পরিষেবা-সহ অন্যান্য মন্ত্রক, দপ্তর ও কেন্দ্র অধীনস্ত সংস্হাগুলির চিকিৎসক যাদের বয়স ৬২ বছরের বেশি, তাদের চিকিৎসক-বিশেষজ্ঞ হিসেবে নিজেদের ক্ষেত্রেই কাজ করার বিষয়টি সুনিশ্চিত হবে। মন্ত্রিসভার এই সিদ্ধান্ত কার্যকর করার ক্ষেত্রে যে সমস্ত বাধা-বিপত্তি দেখা দিয়েছিল, তা দূর করার জন্য ২০১৬-র ১৫ জুন মন্ত্রিসভার বৈঠকে গৃহিত সিদ্ধান্ত সংশোধন করা হবে।
মন্ত্রিসভার এই সিদ্ধান্তের ফলে কেন্দ্রীয় সরকারি চিকিৎসকদের দক্ষতা ও নেতৃত্বদানের ক্ষমতা বৃদ্ধি পাবে। সেইসঙ্গে চিকিৎসা শিক্ষা, চিকিৎসা ও রোগী পরিষেবা ক্ষেত্র এবং জাতীয় স্বাস্হ্য কর্মসূচি রূপায়ণের জন্য অভিজ্ঞ চিকিৎসকের সংখ্যা আরও বাড়বে। জাতীয় স্বাস্হ্য কর্মসূচি রূপায়ণ প্রক্রিয়ায় অভিজ্ঞ চিকিৎসকদের সংখ্যা বৃদ্ধি পেলে তা সামগ্রীকভাবে সমাজের পক্ষেই লাভজনক হবে।
SSS/BD/NS/…
(Visitor Counter : 50
কেন্দ্রীয়মন্ত্রিসভা
কক্ষপথে থাকা ভারত সরকারের ১০টি কৃত্রিম উপগ্রহ মেসার্স নিউ স্পেস ইন্ডিয়া লিমিটেডকে  হস্তান্তরিত করার সিদ্ধান্ত অনুমোদন দিল কেন্দ্রীয় মন্ত্রিসভা
নয়াদিল্লী, ৮ জুন, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কক্ষপথে থাকা ভারত সরকারের ১০টি কৃত্রিম উপগ্রহ মেসার্স নিউ স্পেস ইন্ডিয়া লিমিটেডকে  হস্তান্তরিত করার সিদ্ধান্তটি অনুমোদিত হয়েছে। এনএসআইএল একটি রাষ্ট্রায়ত্ত্ব সংস্থা। মহাকাশ দপ্তর এর প্রশাসনিক কার্যভার নিয়ন্ত্রণ করে।
মন্ত্রিসভা এনএসআইএল-এর মূলধনের পরিমাণ ১ হাজার কোটি টাকা থেকে বৃদ্ধি করে ৭ হাজার ৫০০ কোটি টাকা করার সিদ্ধান্ত নিয়েছে।
১০টি কৃত্রিম উপগ্রহ এনএসআইএল-কে হস্তান্তরিত করার ফলে এই সংস্থার আর্থিক স্বশাসন নিশ্চিত হবে। এর মাধ্যমে সংস্থার মূলধনের পরিমাণ বাড়বে এবং বিপুল কর্মসংস্থান সৃষ্টি হবে। এছাড়াও অর্থনীতির অন্যান্য ক্ষেত্রেও মহাকাশে লব্ধ এই প্রযুক্তিকে কাজে লাগানো যাবে। মন্ত্রিসভার আজকের সিদ্ধান্তের ফলে মহাকাশ ক্ষেত্রে দেশের অর্থনৈতিক কর্মতৎপরতা বৃদ্ধি পাবে। আন্তর্জাতিক মহাকাশ বাজারে ভারতের অংশীদারিত্ব বাড়বে।
এনএসআইএল মহাকাশ সংক্রান্ত বিভিন্ন কর্মকান্ড বাণিজ্যিকভাবে পরিচালনা করবে এবং এই সংস্থা কৃত্রিম উপগ্রহের সব ধরণের দায়িত্বে থাকবে। এনএসআইএল পর্ষদ এখন থেকে বাজারের চাহিদা এবং আন্তর্জাতিক চাহিদা অনুসারে ট্রান্সপন্ডারের মূল্য নির্ধারণ করবে। এ ছাড়াও নির্ধারিত নীতি অনুসরণ করে এই সংস্থা বিভিন্ন পরিষেবা প্রদান করবে।
CG/CB/NS
(
প্রধানমন্ত্রীরদপ্তর
প্রধানমন্ত্রী আগামী ৫ই জুন ‘লাইফ মুভমেন্ট’-এর বিশ্বব্যাপী উদ্যোগের সূচনা করবেন
পরিবেশ সচেতন জীবনধারা গ্রহণের জন্য আহ্বান জানিয়ে ‘লাইফ গ্লোবাল কল ফর পেপারস’-এর সূচনা করা হবে
গ্লাসগোতে কপ২৬ চলাকালীন প্রধানমন্ত্রী লাইফ-এর ধারণাটি উপস্থাপন করেছিলেন
এটি ‘অমনোযোগী ও সর্বনাশা ব্যবহার’-এর পরিবর্তে ‘মননশীল ও ইচ্ছাকৃত ব্যবহার’-এর উপর গুরুত্ব দিয়েছে
নতুন দিল্লি, ০৪ জুন, ২০২২
প্রধানমন্ত্রী শ্রী নরেন্দ্র মোদী আগামী ৫ই জুন সন্ধ্যে ৬টায় ভিডিও কনফারেন্সের মাধ্যমে ‘পরিবেশের জন্য জীবনধারা  আন্দোলন’-এর বিশ্বব্যাপী উদ্যোগের সূচনা করবেন। এই অনুষ্ঠানে ‘লাইফ গ্লোবাল কল ফর পেপারস’-এর সূচনা করা হবে। কিভাবে বিশ্বজুড়ে নানান ব্যক্তি, সম্প্রদায় এবং সংস্থাগুলির মাধ্যমে পরিবেশগত জীবনধারা কার্যকরীভাবে গ্রহণ করা যায়, তার জন্য শিক্ষাবিদ, বিশ্ববিদ্যালয় এবং গবেষণা প্রতিষ্ঠানের কাছ থেকে উদ্ভাবনী মতামত ও পরামর্শ চাওয়া হবে। এই অনুষ্ঠানে বক্তৃতাও দেবেন প্রধানমন্ত্রী।
এই অনুষ্ঠানে বিল অ্যান্ড মেলিন্ডা গেটস ফাউন্ডেশনের কো-চেয়ারম্যান মিঃ বিল গেটস, জলবায়ু সংক্রান্ত অর্থনীতিবিদ লর্ড নিকোলাস স্টার্ন, নাজ থিওরির লেখক অধ্যাপক ক্যাস সানস্টেইন, ওয়ার্ল্ড রিসোর্স ইনস্টিটিউট-এর সিইও তথা সভাপতি শ্রী অনিরুদ্ধ দাশগুপ্ত, ইউএনইপি-র গ্লোবাল হেড ইনকার অ্যান্ডারসেন, ইউএনডিপি-র গ্লোবাল হেড আচিম স্টেইনার এবং বিশ্বব্যাঙ্কের সভাপতি ডেভিড ম্যালপাস সহ অন্য বিশিষ্ট ব্যক্তিরা উপস্থিত থাকবেন।
গত বছরের গ্লাসগোতে ২৬ তম রাষ্ট্রসঙ্ঘের জলবায়ু পরিবর্তন সম্মেলন -এর সময় প্রধানমন্ত্রী লাইফের ধারণাটি উপস্থাপন করেছিলেন। পরিবেশ সচেতন জীবনধারার বিষয়ে প্রচার চালিয়ে ‘অমনোযোগী ও সর্বনাশা ব্যবহার’-এর পরিবর্তে ‘মননশীল ও ইচ্ছাকৃত ব্যবহার’-এর উপর গুরুত্ব দেওয়া হয়েছে এখানে।
CG/SS/SKD/
(
প্রধানমন্ত্রীরদপ্তর
১৯১৯ সালের আজকের দিনে জালিয়ানওয়ালাবাগে যারা শহীদ হন, তাঁদের প্রতি প্রধানমন্ত্রীর শ্রদ্ধা নিবেদন
নতুনদিল্লি, ১৩ই মার্চ, ২০২২
প্র্ধানমন্ত্রী শ্রী নরেন্দ্র মোদী ১৯১৯ সালের আজকের দিনে জালিয়ানওয়ালাবাগে যারা শহীদ হয়েছিলেন, তাঁদের প্রতি শ্রদ্ধা নিবেদন করেছেন। প্রধানমন্ত্রী গতবছর নবরূপে সজ্জিত জালিয়ানওয়ালাবাগ স্মারকের উদ্বোধন অনুষ্ঠানে যে ভাষণ দিয়েছিলেন, সেটি সকলের মধ্যে ভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন,
“১৯১৯ সালের আজকের দিনে জালিয়ানওয়ালাবাগে যারা শহীদ হয়েছিলেন, তাঁদের শ্রদ্ধা জানাই। তাঁদের অদম্য সাহস ও আত্মবলিদান আগামী প্রজন্মকে অনুপ্রাণিত করবে। গতবছর নবরূপে সজ্জিত জালিয়ানওয়ালাবাগ স্মারকের উদ্বোধন অনুষ্ঠানে আমি যে ভাষণ দিয়েছিলাম, সেটি সকলের মধ্যে আবারো ভাগ করে নিচ্ছি। https://t.co/zjqdqoD0q2"
CG/CB/
(
রেলমন্ত্রক
গত ১০ দিনে ভারতীয় রেল মহারাষ্ট্র থেকে ৪৩২টি ও দিল্লি অঞ্চল থেকে ১১৬৬টি বিশেষ ট্রেন চালিয়েছে
নতুন দিল্লি, ২১শে এপ্রিল, ২০২১
যাত্রীদের সুবিধার কথা বিবেচনা করে ভারতীয় রেল সারা দেশে বিশেষ ট্রেন চালাচ্ছে। এর মধ্যে মেল/এক্সপ্রেস ট্রেন, প্যাসেঞ্জার ট্রেন আর ল্যোকাল ট্রেন রয়েছে। নিয়মিত ট্রেন পরিষেবার পাশাপাশি গ্রীষ্ম কালীন বিশেষ ট্রেন হিসেবে এপ্রিল ও মে মাসে অতিরিক্ত ট্রেন চালান হচ্ছে।
ভারতীয় রেল ২০শে জানুয়ারির হিসেব অনুসারে দৈনিক গড়পড়তা ১৫১২টি বিশেষ ট্রেন চালাচ্ছে। এর মধ্যে মেল/এক্সপ্রেস ও উৎসবের জন্য বিশেষ ট্রেন চালান হয়। এছাড়াও ৫৩৮৭টি ল্যোকাল ও ৯৮১টি প্যাসেঞ্জার ট্রেনও চালান হচ্ছে।
২১শে এপ্রিলের হিসেব অনুসারে দিল্লি অঞ্চল থেকে উত্তর রেল ৫৩টি, মধ্য রেল ৪১টি ও পশ্চিম রেল ৫টি দেশের নানা প্রান্তে বিশেষ ট্রেন চালিয়েছে ।
১২ই এপ্রিল থেকে ২১শে এপ্রিলের মধ্যে ভারতীয় রে্লের মধ্য ও পশ্চিম রেল ৪৩২টি এবং উত্তর রেল দিল্লি অঞ্চল থেকে ১১৬৬টি বিশেষ ট্রেন চালিয়েছে।
যাত্রীদের চাহিদা অনুসারে রেল বিভিন্ন রুটে বিশেষ ট্রেন চালাচ্ছে যা ভবিষ্যতেও চালান হবে। যাত্রীদের যাতে কোন অসুবিধা না হয়, রেল সেই বিষয়ে সব সময় খেয়াল রাখে। যে কোন নির্দিষ্ট রুটে খুব কম সময়ের মধ্যে ভারতীয় রেল ট্রেন চালানোর জন্য সব রকমের প্রস্তুতি নিয়ে রাখে।
কোভিড সংক্রান্ত নিয়মাবলী ও মান্য বিধির বিষয়ে রেল যাত্রী এবং সাধারণ মানুষকে সচেতন করতে রেল সব রকমের উদ্যোগ নিয়েছে।
CG/CB/
(Visitor Counter : 196